Siin on ikka Hollywoodile stsenaarium juba valmis kirjutatud: viis kurja vanainimest röövivad investeerimisnõustaja, kes on neilt kamba peale kaks miljonit eurot välja petnud, ja viivad ta suvilasse, et talt raha tagasi nõuda; suitsupausi ajal põgeneb ohver aluspesu väel, kuid kohalikud usuvad pigem teda jälitavaid auväärseid naabreid, kes väidavad, et tegu on murdvargaga; Šveitsi panka saadetud faksi teksti peidetud appikarje peale ründavad maja eriüksuslased ja võtavad kulupäised kriminaalid kinni. Vaadake palun artiklile lisatud pilti ja tehke oma casting'u ettepanekud.  Lõpetasin just Dibdini "Back to Bologna" lugemise, kus muuhulgas saab pehmesse kohta kuuli (rikošetina tema kodumaja külge kinnitatud Duchamp'i pissuaari marmorist koopialt) kuulus semiootik  Edgardo Ugo, ja pean ülalkirjeldatu valguses ütlema, et kirjanike ja elu maavõistlus absurdsete lugude loomisel on praegu enam-vähem tasa.